Данило је рођен 1991. године у Бихаћу, од оца Милована Мрког Керкеза из Рашновца и мајке Зоре Марјановић из Смољане. До прогона 1995. године живио је у Петровцу. Значајну телевизијску улогу остварио је у серији "Хотел Балкан" аутора Николе Пејаковића. Студије глуме завршио је на Академији умјетности Универзитета у Бањој Луци 2015. године, у класи Елене Трепетове Костић. Глумио је на телевизији и у позоришту, а значајне улоге на позоришним даскама остварио је у Народном позоришту Републике Српске и Градском позоришту Јазавац. Члан је Умјетничког ансамбла Народног позоришта Републике Српске.